सोनिया गांधी ने डॉ. मालती थापर को दिल्ली बुलाया
पंजाबमहिला कांग्रेस की अध्यक्ष डाॅ. मालती थापर ने कहा कि पूर्व जिलाध्यक्ष दर्शन सिंह बराड़ ने उनकी बेइज्जती की है।
इस मामले में आल इंडिया कांग्रेस प्रधान सोनिया गांधी ने उन्हें 10 जनवरी को दिल्ली में बातचीत करने के लिए बुलाया है। उन्होंने पार्टी के उच्च नेताओं को इस बात से अवगत करा दिया है कि यदि उन की इज्जत बहाल करा दी जाती है तो वह केस वापस लेने को तैयार हैं।
उल्लेखनीय है कि 19 दिसंबर को कांग्रेसी नेताओं की ओर से प्रधानमंत्री नरेंद्र मोदी का पुतला फूंकने के दौरान पंजाब महिला कांग्रेस की पूर्व प्रधान पूर्व मंत्री डॉ. मालती थापर के साथ अभद्र व्यवहार किया गया था। इस मामले में 21 दिसंबर को उनकी पुलिस को दी लिखित शिकायत के आधार पर जिला कांग्रेस पार्टी के पूर्व प्रधान दर्शन बराड़ उसके बेटे कमलजीत सिंह बराड़ समेत उसके साथियों पर मामला दर्ज किया गया है। इसके बाद कांग्रेस के प्रदेशाध्यक्ष कैप्टन अमरिंदर सिंह ने इस मामले की जांच का जिम्मा सीनियर कांग्रेसी नेता लाल सिंह को सौंप दिया था।
^मैंने महिलाओं का बहुत सम्मान करता हूं। मैं पहले भी कह चुका हूं कि डाॅ. मालती थापर मेरी छोटी बहन है। भाई बहनों की इज्जत करते हैं और मैं भी डाॅ. थापर की इज्जत करता हूं। पार्टी में जो भी मतभेद हैं, उनको भूला कर हमें अकालियों से चुनाव में लड़ना है और जीतना है। इस मामले में पार्टी जो भी आदेश देगी मानूंगा। दर्शनसिंह बराड़, पूर्व जिला कांग्रेस प्रधान
^मैंने आल इंडिया कांग्रेस की अध्यक्ष सोनिया गांधी को एक पत्र मेल से भेजा है। जबकि कैप्टन अमरिंद्र सिंह से फोन पर बात हो चुकी है। कांग्रेस अध्यक्ष सोनिया गांधी ने इस मुद्दे पर बात के लिए 10 जनवरी को मुझे दिल्ली बुलाया है। मैं दर्शन सिंह बराड़ की अभद्र भाषा को दो तीन बार पहले भी अनदेखा कर चुकी हूं। मेरा मकसद किसी को सजा दिलवाना नहीं है, बस डिगनिटी बहाल होनी चाहिए। सीनियर नेताओं ने भरोसा दिया है कि मेरा सम्मान बहाल करवाया जाएगा। डाॅ.मालती थापर, पूर्व मंत्री पंजाब महिला कांग्रेस की अध्यक्ष।
hin_Deva hin_Deva hin_Deva hin_Deva hin_Deva hin_Deva